Жюл Лафорг
Лунатик съм, пръскащ пяна…

Превод от френски: Пенчо Симов, 1978

chitanka.info

Лунатик съм, пръскащ пяна,

обикалям из голям леген

със една-едничка цел пред мен

легендарен аз да стана.

Предизвиквайки, запретвам аз

мандаринските ръкави

и съвет ще ви достави

от Голгота моят глас.

Легендарен, ах, да стана

в бъдни шарлатански векове!

Но луната прежна где снове?

Бог не е ли за замяна?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.